94/617/EY: Komission päätös, tehty 8 päivänä syyskuuta 1994, varainhoitovuodelle 1995 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille



Virallinen lehti nro L 245 , 20/09/1994 s. 0023 - 0025

Suomenk. erityispainos Alue 3 Nide 61 s. 0058

Ruotsink. erityispainos Alue 3 Nide 61 s. 0058



KOMISSION PÄÄTÖS, tehty 8 päivänä syyskuuta 1994, varainhoitovuodelle 1995 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille (94/617/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87(1) ja erityisesti sen 6 artiklan, ottaa huomioon maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92(2), sellaisena kuin se on muutettuna asetuksella (EY) N:o 3528/93(3), ja erityisesti sen 3 artiklan 4 kohdan ja 6 artiklan 2 kohdan, sekä katsoo, että komission asetus (ETY) N:o 3149/92(4), sellaisena kuin se on viimeksi muutettuna asetuksella (ETY) N:o 2826/93(5), koskee yksityiskohtaisia soveltamissääntöjä interventiovarastoista lähtöisin olevien elintarvikkeiden toimittamiseksi yhteisön vähävaraisimmille henkilöille; mainitun asetuksen 2 artiklan mukaan komission on hyväksyttävä varainhoitovuoden 1995 osalta käytettävissä olevista varoista rahoitettava suunnitelma näiden elintarvikkeiden toimittamista näille vähävaraisimmille väestöryhmille koskevan ohjelman toteuttamiseksi; tässä suunnitelmassa on erityisesti ilmoitettava kaikkien niiden tuotteiden määrä, jotka voidaan poistaa interventiovarastoista jaettavaksi kussakin jäsenvaltiossa, sekä käytettävissä olevat rahavarat suunnitelman toteuttamiseksi kussakin jäsenvaltiossa; tässä suunnitelmassa on myös määrättävä niiden varojen määrä, jotka on varattava asetuksen (ETY) N:o 3149/92 7 artiklassa tarkoitettujen interventiotuotteiden yhteisön sisäisestä kuljetuksesta aiheutuvien kustannusten kattamiseksi, tämän suunnitelman osalta ne jäsenvaltiot, joita toimenpide koskee, ovat antaneet vaaditut tiedot asetuksen (ETY) N:o 3149/92 1 artiklan mukaisesti, tämän suunnitelman toteuttamiseksi olisi täsmennettävä myönnettäviin budjettirajoihin sovellettavat muuntokurssit ja sovellettava asetuksen (ETY) N:o 3813/92 3 artiklan 4 kohtaa, talousarviomäärärahojen parhaimman mahdollisen käytön helpottamiseksi on tarpeen ottaa huomioon se, missä määrin jäsenvaltiot ovat käyttäneet heille vuosina 1992, 1993 ja 1994 myönnettyjä varoja, komissio on kerännyt tämän suunnitelman laatimisen yhteydessä tärkeimpien yhteisön vähävaraisimpien henkilöiden ongelmiin perehtyneiden järjestöjen lausunnot asetuksen (ETY) N:o 3149/92 2 artiklan 2 kohdan mukaisesti ja tässä päätöksessä määrätyt toimenpiteet ovat kaikkien asianomaisten hallintokomiteoiden lausuntojen mukaiset, ON TEHNYT TÄMÄN PÄÄTÖKSEN: 1 artikla Varainhoitovuoden 1995 osalta interventiovarastoista lähtöisin olevat elintarviketoimitukset, jotka on tarkoitettu jaettavaksi yhteisön vähävaraisimmille henkilöille, toteutetaan liitteessä olevan vuosittaisen jakelusuunnitelman mukaan asetuksen (ETY) N:o 3730/87 mukaisesti. 2 artikla Ecuina ilmoitetut määrät muutetaan kansalliseksi valuutaksi käyttäen 1 päivänä lokakuuta 1994 voimassa olevia kursseja, jotka julkaistaan Euroopan yhteisöjen virallisen lehden C-sarjassa. 3 artikla Tämä päätös on osoitettu kaikille jäsenvaltioille. Tehty Brysselissä 8 päivänä syyskuuta 1994. Komission puolesta René STEICHEN Komission jäsen (1) EYVL N:o L 352, 15.12.1987, s. 1 (2) EYVL N:O L 387, 31.12.1992, s. 1 (3) EYVL N:o L 320, 22.12.1993, s. 32 (4) EYVL N:o L 313, 30.10.1992, s. 50 (5) EYVL N:o L 258, 16.10.1993, s. 11 LIITE Vuosittainen jakelusuunnitelma varainhoitovuodeksi 1995 a) Kunkin tuotetyypin määrä, joka voidaan poistaa interventiovarastoista jaettavaksi kussakin jäsenvaltiossa b kohdassa ilmoitettujen rahamäärien rajoissa >TAULUKON PAIKKA> b) Käytettävissä olevat rahavarat suunnitelman toteuttamiseksi kussakin jäsenvaltiossa >TAULUKON PAIKKA> c) Interventiotuotteiden yhteisön sisäisestä kuljetuksesta aiheutuvien kulujen kattamiseksi tarvittavat määrärahat vahvistetaan kahdeksi miljoonaksi ecuksi.